20/05/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 126/2009

Resolución do 23 de abril de 2010, do Departamento Territorial da Consellería de Economía e Industria de A Coruña, de autorización administrativa, aprobación do proxecto de execución e declaración de utilidade pública, en concreto, da instalación eléctrica no Concello de Cambre (expediente IN407A 126/2009). Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Unión-Fenosa-Distribución, S. A. Enderezo social: Avda. de Arteixo, 171- A Coruña. Denominación: L. M. T. S., C. T. C., R. B. T., Sobrecarreira. Situación: Cambre. Características técnicas: Liña eléctrica de media tensión subterránea, a 20 kV, de 782 m de Ionxitude, en condutor RHZ1 de 240 mm 2 Al, coa orixe na L. M. T. A. existente apoio n.° 10 da L. M. T. a C. T. Castroboo e final no C. T. compacto, de envolvente de formigón e manobra exterior, de 400 kVA. Rede de baixa tensión subterránea e aérea a 400-230 voltios de 396 e 919 m de Ionxitude, en condutor XZ1 e RZ. Concello de Cambre. Resultan os seguintes feitos: Primeiro. –A petición someteuse a información pública por acordo do 15 de xullo de 2009, do Departamento Territorial, publicada no DOG do 19 de agosto de 2009, no BOP de A Coruña do 12 de agosto de 2009 e no diario La Opinión de 30 de xullo de 2009, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Ase mesmo practicouse notificación individual ós afectados. Segundo. –Dentro do prazo establecido foron presentadas alegacións por: Don Jesus Jaime Arfelis Almaluez, propietario do predio n.° 2, manifesta que non esta conforme coa expropiación. Mantén que o centro de transformación terá como finalidade dar servizo á zona colindante, a cal está clasificada como solo urbano de núcleo rural, que recentemente foi desenrolada e procedeuse a construír. O problema de subministro de enerxía eléctrica xa tiña que estar resolto e garantir a súa execución simultánea con tódalas obras de urbanización sen enclavar as instalacións en propiedades doutros. Segundo o artigo n.° 29 da Lei 9/2002 do Parlamento de Galicia en onde regulase a Ordenación Urbanística e Protección do Medio Rural, todo o que afecta ao servizo de electricidade ten que estar resolto no propio desenrolo do ámbito en que se enclava. Por todas estas razóns entende que o emprazamento do transformador no seu predio contravén todo o orden urbanístico. Desta alegación se Ile deu traslado á empresa solicitante, manifestando Unión Fenosa Distribución, S. A. o seguinte: Que este proxecto pretende mellorar a calidade do subministro eléctrico a un total de 93 clientes nos lugares de Os Campóns, Sobrecarreira e Castroboo, con edificacións existentes con anterioridade ao ano 1994, en que foron aprobadas as normas subsidiarias do planeamento municipal do Concello de Cambre. Tódolos consumidores teñen dereito ao subministro de enerxía eléctrica nas condicións de calidade e seguridade que se establezan (artigo n.° 10 da Lei 54/1997, de 27 de novembro, do Sector Eléctrico, debendo Unión Fenosa Distribución S. A., atender en condicións de igualdade as demandas de novos subministros e a ampliación dos existentes (artigo n.° 41, apartado 1, do Real Decreto 1955/2000, de 1 de decembro). As autorizacións de novas edificacións nos núcleos rurais e as particularidades que estas deben cumprir, que se regulan no artigo n.° 29 da Lei 9/2002 de 30 de decembro, non son procedementos que atiñan ao de autorización administrativa, aprobación de proxecto de execución e declaración de utilidade pública, no que se encontra este proxecto e que incluso dependen de distintos órganos administrativos. O proxecto realizouse conforme ao Decreto 3151/68 de 28 de novembro, R. T. L. E. A. T., sen que existan limitacións nin prohibicións que impidan o establecemento da servidume de paso da citada instalación a traveso dos terreos incluídos na relación de bens e dereitos presentada. FUNDAMENTOS DE DEREITO Primeiro. –O Departamento Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo. –No expediente cumpríronse os trámites que sinala o artigo 53 da citada Lei 54/1997, e os regulamentos ordenados no título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Terceiro. –Con relación ás alegacións presentadas cabe dicir que o trazado da liña de media tensión e a ubicación do centro de transformación de Sobrecarreira, cumpre có indicado no art.57 da Lei 54/97, do Sector Eléctrico, e o artigo 161 do R. D. 1955/2000, de 1 de decembro, de Transporte, Distribución, Comercialización, Subministro e Procedemento de Autorización de Instalacións de Enerxía Eléctrica, polo que no procede a alegación formulada. De acordo co que antecede e no exercicio das competencias atribuídas RESOLVE: Autorizar, aproba-lo proxecto de execución e declarar de utilidade publica, en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante o Excmo. Sr. conselleiro de Economía e Industria no prazo de un mes, contado a partir do día seguinte ó da notificación desta resolución; tamén poderá interpoñer calquera outro recurso que estime pertinente o seu dereito. A Coruña, 23 de abril de 2010. Tristana Moraleja Gómez Xefa territorial da Coruña